UK 1910

La 6-a UK (= Universala Kongreso de Esperanto) okazis en Vaŝingtono (ĉefurbo de Usono) en la jaro 1910.

Inter la 357 partoprenantoj el 20 landoj estis ankaŭ doktoro L. L. Zamenhof. Lia kongresa parolado poste eldoniĝis kiel volumo 1 de la serio 10-spesdeka biblioteko Esperantista.

Inter la delegitoj estis ankaŭ oficiala reprezentanto de la Ruslanda Ministerio de Komerco kaj Industrio, esperantisto Aleksandr Postnikov.

Dum la kongreso okazis la unua kunveno de "Universala Ligo".

Menciindas ke William W. Mann priskribis la vojaĝon al Ameriko kun d-ro Zamenhof al la 6-a UK en artikolo titolita "La Sesa Internacia Kongreso de Esperantistoj (Bildoj el la Notlibro de Ĉeestinto)" publikigita en la numero de British Esperantist (oktrobro 1910, paĝoj 184-197).

 Teatraĵo prezentita 
 Kiel plaĉas al vi de William Shakespeare, prezentis profesiaj aktoroj lingve ne sufiĉe lertaj en ĝardeno de Bristol School

 La kongreso en beletro 
 Mikaelo Bronŝtejn. Dek tagoj de kapitano Postnikov. Originala romano. Tiĥvin, 2004. ISBN 5860380275

10 1910
Kategorio:Vaŝingtono
Kategorio:1910 en Usono
Kategorio:Esperanto-renkontiĝoj en Usono